88 REDARGUTIO PHILOSOPHIARUM. 



attingit, id ex arte scitu aut factu impossible supponant. 

 Neque sane damnari potest ars, cum ipsa judicet. Ex 

 hoc fonte hand paucas opiniones et placita in philoso- 

 phia reperiatis, qua? nihil aliud quam quaesitam istam et 

 artificiosam et in cognoscendo et in operando despera- 

 tionem, ad artis decus et gloriam perditissimo hoc modo 

 tuendum, sapiant et foveant. Hinc schola Academica, 

 qua? Acatalepsiam ex professo tenuit, et homines ad 

 sempiternas tenebras damnavit. Hinc opinio, quod 

 formae sive verae rerum differentia? inventu impossibiles 

 sunt ; ut homines in atriis naturae perpetuo obambulent, 

 nee intra palatiurn aditum sibi muniant. Hinc posi- 

 tiones illae infirmissimae, calorem solis et ignis toto 

 genere differre, atque compositionem opus hominis, 

 mistionem opus solius natura? esse ; ne forte ars natu- 

 ram, ut Vulcanus Minervam, 1 sollicitare aut expugnare 

 tentet aut speret ; et complura hujusmodi, quae tarn ad 

 confessionem tenuitatis propriae, quam ad repressionem 2 

 industriae alienae pertinent. Itaque neutiquam vobis, 

 filii, pro ainore et indulgentia nostra consuluero, ut cum 

 rebus non solum desperatis sed et desperationi devotis 

 fortunas vestras misceatis. Verum, filii, tempus fugit, 

 dum capti amore et rerum et vestrum circumvectamur, 

 ac omnia movemus, et initiationem hanc vestram, instar 

 Aprilis aut veris cujusdam ad congelationem omnem et 

 obstinationem solvendam et aperiendam esse cupimus. 

 Restat signum certissimum de modis. Modi enim faci- 

 endi sunt potentia res ipsae ; et prout bene aut prave 

 institutae fuerint, ita res et effecta se habent. Itaque 



1 Schol. in II. B. 547. R. L. E. 



2 The words tenuitatis . . . repressionem are inserted between the lines in 

 Bacon's hand. And there are two or three other interlineations in the latter 

 part of the MS. of the same kind, where it is evident (as it is here, that 

 words had been omitted by the carelessness of the transcriber. 



